গত সোমবার ভোরে রাজশাহী শহরের সিপাইপাড়ার নিজ বাসভবনে হৃদযন্ত্রের ক্রিয়া বন্ধ হয়ে তিনি ইন্তেকাল করেন (ইন্না ... রাজিউন)। মৃত্যুকালে তার বয়স হয়েছিল ৫৯ বছর। তিনি স্ত্রী, এক পুত্র ও এক কন্যা সন্তানসহ অসংখ্য গুণগ্রাহী রেখে গেছেন। গত বুধবার বাদ জোহর রাবির কেন্দ্রীয় জামে মসজিদে মরহুমের প্রথম নামাজে জানাযা ও বাদ আসর সাহেব বাজার জিরো পয়েন্টে দ্বিতীয় নামাজে জানাযা শেষে হেতেম খাঁ কবর স্থানে দাফন করা হয়।  অধ্যাপক আবু  নাসের মোঃ সালেহ্ ১৯৭৭ সালে রাজশাহী বিশ্ববিদ্যালয়ের মনোবিজ্ঞান বিভাগে অধ্যাপনায় যোগ দেন। তিনি অধ্যাপনার পাশাপাশি বাংলাদেশ ন্যাশনাল ক্যাডেট কোর (বিএনসিসি) মহাস্থান রেজিমেন্ট ও রাজশাহী বিশ্ববিদ্যালয় ইউনিটের অফিসার কমান্ডিং হিসাবে দায়িত্ব পালন করেন এবং দেশের বিভিন্ন গণমাধ্যমে তিনি নিয়মিত কলাম লিখতেন। এ ছাড়া তিনি নানা সমাজ সেবামূলক কাজের সাথে জড়িত ছিলেন।  রাবি ভিসি-প্রভিসির শোক প্রকাশ প্রখ্যাত মনোবিজ্ঞানী অধ্যাপক আ ন ম সালেহ্ ইন্তেকালে রাবি উপাচার্য প্রফেসর এম আব্দুস সোবহান, উপ-উপাচার্য প্রফেসর মুহম্মদ  নূরুল্লাহ্, কোষাধ্যক্ষ প্রফেসর এম আব্দুর রহমান, বিভাগীয় সভাপতি অধ্যাপক শাহুরিয়া ইনাম গভীর শোক প্রকাশ করেছেন। তারা রাজশাহী বিশ্ববিদ্যালয় তথা বাংলাদেশে মনোবিজ্ঞান পঠন-পাঠন ও গবেষণায় মরহুমের নিরলস অবদান শ্রদ্ধার সাথে স্মরণ করে তার রুহের মাগফিরাত কামনা করেন। এবং মরহুমের শোক-সন্তপ্ত পরিবারবর্গের প্রতিও গভীর সমবেদনা জ্ঞাপন করেন।